Tyndareus
Vide etiam paginam fere homonymam: 8125 Tyndareus. Tyndareus (-ei, m.; Graece Τυνδάρεος seu attice Τυνδάρεως) in mythologia Graeca fuit rex Lacedaemoniorum, filius Oebali, maritus Ledae, pater Castoris et Clytemnestrae. Helena et Pollux, quamvis Tyndaridae nonnumquam dicti, secundum fabulam Iove et Leda geniti erant. Econtra Pollux et Castor Dioscuri, hoc est Iovis pueri saepe appellabantur quamquam Castor mortalis natus erat. Hippocoon Tyndareum e regno expulit qui in Messeniam fugit. Aliquanto postea ab Hercule adiutus regnum reciperasse dicebatur.